Semiotik kvadrat
Semiotik kvadrat, yoki Greimas kvadrati — bu strukturalizm metodi boʻlib, unda feminin-maskulin, chiroyli-xunuk kabi tushunchalar orasidagi ziddiyatli munosabatlar struktural tahlil qilinadi. Semiotik kvadrat Aristotelcha mantiqdagi ziddiyatlar kvadrati tushunchasining rivojlantirilgan koʻrinishi boʻlib, bu metod Litvalik linvgist va semiotik Algidras J. Greimas tomonidan ishlab chiqilgan. Greimas fikricha semiotik kvadrat mazmun shakllanishining boshlangʻich strukturasidir. Ushbu semiotik kvadrat tushunchasi Greimas tomonidan dastlab Semantique Structurale (1966) kitobida ochib berilgan va bu kitob keyinchalik ingliz tilida Structural Semantics: An Attempt at a Method (1983) nomi ostida chop etilgan. Greimas keyinchalik oʻzining semiotik kvadrat gʻoyasini Francois Rastier bilan birgalikda „The Interactions of Semiotic Constraints“ („Semiotik cheklovlar orasidagi oʻzaro aloqalar“, 1968) asarida rivojlantirgan.